Etienne Smit sê dit is passie, geloof en die wil om jou droom uit te leef, maak nie saak wat gebeur nie. Dit is die boodskap wat hierdie nuwe Afrikaanse minnesanger wil oordra. Wanneer jy hom ontmoet, besef jy dat musiek die ritme van sy hart is. Hy is ŉ warm, vriendelike en positiewe gesinsman wat nog baie gewild onder Afrikaanse musiekliefhebbers gaan word.
Sy vokale leermeester is niemand minder nie as Amanda Luyt, wat al ŉ paar albums vrygestel het. Hy het baie by haar geleer en hy sê hy slurp haar raad soos ŉ spons op.